CELEX: 31999D0476(01)
Language: et
Date: 1999-06-10 00:00:00
Title: Komisjoni otsus, 10. juuni 1999, millega kehtestatakse pesupesemiseks ettenähtud pesuainetele ühenduse ökomärgise andmise ökoloogilised kriteeriumid (teatavaks tehtud numbri K(1999) 1522 all)EMPs kohaldatav tekst.

Tähtis õiguslik teade

|

31999D0476(01)

Komisjoni otsus, 10. juuni 1999, millega kehtestatakse pesupesemiseks ettenähtud pesuainetele ühenduse ökomärgise andmise ökoloogilised kriteeriumid (teatavaks tehtud numbri K(1999) 1522 all)EMPs kohaldatav tekst.  

Euroopa Liidu Teataja L 187 , 20/07/1999 Lk 0052 - 0068 CS.ES Peatükk 15 Köide 04 Lk 280  - 296 ET.ES Peatükk 15 Köide 04 Lk 280  - 296 HU.ES Peatükk 15 Köide 04 Lk 280  - 296 LT.ES Peatükk 15 Köide 04 Lk 280  - 296 LV.ES Peatükk 15 Köide 04 Lk 280  - 296 MT.ES Peatükk 15 Köide 04 Lk 280  - 296 PL.ES Peatükk 15 Köide 04 Lk 280  - 296 SK.ES Peatükk 15 Köide 04 Lk 281  - 297 SL.ES Peatükk 15 Köide 04 Lk 280  - 296

		Komisjoni otsus,10. juuni 1999,millega kehtestatakse pesupesemiseks ettenähtud pesuainetele ühenduse ökomärgise andmise ökoloogilised kriteeriumid(teatavaks tehtud numbri K(1999) 1522 all)(EMPs kohaldatav tekst)(1999/476/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 23. märtsi 1992. aasta määrust (EMÜ) nr 880/92 [1] ühenduse ökomärgise andmise süsteemi kohta, eriti selle artikli 5 lõike 1 teist lõiku,ning arvestades, et:(1) otsusega 95/365/EÜ [2] kehtestas komisjon pesupesemiseks ettenähtud pesuainetele ühenduse ökomärgise andmise ökoloogilised kriteeriumid, mille kehtivusaeg kõnealuse otsuse artikli 3 kohaselt lõppes 25. juulil 1998;(2) tooterühma "pesupesemiseks ettenähtud pesuained" kohta on asjakohane vastu võtta uus otsus ja kehtestada kriteeriumid, mis kehtiksid kolm aastat;(3) turuarengu kajastamiseks on asjakohane korrigeerida otsusega 95/365/EÜ kehtestatud kriteeriume;(4) määruse (EMÜ) nr 880/92 artikli 5 lõike 1 esimeses lõigus sätestatakse, et ühenduse ökomärgise andmise tingimused määratakse kindlaks tooterühmade kaupa;(5) määruse (EMÜ) nr 880/92 artikli 10 lõikes 2 deklareeritakse, et toote mõju keskkonnale hinnatakse tooterühmale kehtestatud erikriteeriumide alusel;(6) määruse (EMÜ) nr 880/92 artikli 4 lõike 2 punktis a deklareeritakse, et ökomärgist ei anta toodetele, mis kujutavad endast aineid või valmistisi, mis vastavalt ohtlike ainete klassifitseerimist, pakendamist ja märgistamist käsitlevate õigus- ja haldusnormide ühtlustamist käsitlevale nõukogu direktiivile 67/548/EMÜ, [3] viimati muudetud komisjoni direktiiviga 98/98/EÜ, [4] ja mis on vastavalt nõukogu direktiivile 88/379/EMÜ, [5] viimati muudetud direktiiviga 96/65/EÜ, [6] liigitatud kui ohtlikud, kuid ökomärgise võib anda toodetele, mis sisaldavad selliseid aineid või valmistisi, juhul kui need täidavad ühenduse ökomärgise andmise süsteemi eesmärke;(7) pesupesemiseks ettenähtud pesuained sisaldavad aineid ja valmistisi, mida vastavalt eespool nimetatud direktiividele liigitatakse kui ohtlikke;(8) käesoleva otsusega kehtestatud ökoloogilised kriteeriumid sisaldavad eelkõige künniseid ja hindepunktisüsteemi, et viia pesuainetes, millele võib anda ökomärgise, ohtlikeks liigitatud ainete ja valmististe sisaldus miinimumini;(9) kõnealuseid kriteeriume järgivatel pesuainetel on seetõttu väiksem keskkonnamõju ja need täidavad ühenduse ökomärgise andmise süsteemi eesmärke;(10) komisjon on vastu võtnud 22. juuli 1998. aasta soovituse, [7] milles käsitletakse häid keskkonnatavasid kodumajapidamises pesupesemiseks kasutatavate pesuainete puhul;(11) komisjon on kooskõlas määruse (EMÜ) nr 880/92 artikliga 6 konsulteerinud konsultatiivfoorumil peamiste huvigruppidega;(12) käesolevas otsuses ettenähtud meetmed on kooskõlas määruse (EMÜ) nr 880/92 artikli 7 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Tooterühm "pesupesemiseks ettenähtud pesuained" hõlmab kõiki tekstiilmaterjalide pesemiseks ettenähtud pulbrilisi, vedelaid või mis tahes muul kujul pesupesemiseks ettenähtud pesuaineid, mis on peamiselt mõeldud kasutamiseks kodupesumasinates.Artikkel 2Artiklis 1 kindlaks määratud tooterühma mõju keskkonnale ja kasutamiskõlblikkust hinnatakse lisas, I liite A ja B osas ning II, III ja IV liites ettenähtud konkreetsete ökoloogiliste ja tõhususkriteeriumide alusel.Artikkel 3Tooterühma määratlus ja tooterühmale kehtestatud kriteeriumid kehtivad kolm aastat alates käesoleva otsuse jõustumisest.Artikkel 4Haldusotstarbel antakse tooterühmale koodnumber "006".Artikkel 5Käesolev otsus on adresseeritud liikmesriikidele.Brüssel, 10. juuni 1999Komisjoni nimelkomisjoni liigeRitt Bjerregaard[1] EÜT L 99, 11.4.1992, lk 1.[2] EÜT L 217, 13.9.1995, lk 14.[3] EÜT 196, 16.8.1967, lk 1.[4] EÜT L 355, 30.12.1998, lk 1.[5] EÜT L 187, 16.7.1988, lk 14.[6] EÜT L 265, 18.10.1996, lk 15.[7] EÜT L 215, 1.8.1998, lk 73.--------------------------------------------------LISARAAMSÄTTEDPesupesemiseks ettenähtud pesuainetele ökomärgise andmise puhul kehtivad üldnõuded, mis on kehtestatud määrusega (EMÜ) nr 880/92 ühenduse ökomärgise andmise süsteemi kohta, ja järgnevad erikriteeriumid, mida tuleb järgida kogu ajavahemiku jooksul, mida märgise kasutustingimusi käsitlev leping hõlmab.Pädevatel asutustel soovitatakse taotluste hindamisel ja käesolevas lisas sätestatud kriteeriumide täitmise kontrollimisel võtta arvesse selliste tunnustatud keskkonnajuhtimissüsteemide rakendamist nagu näiteks EMAS või ISO 14001.Kõnealuste kriteeriumide eesmärk on aidata kaasa:- veereostuse vähendamisele nii kasutatava pesuaine koguse vähendamise kui ka kahjulike koostisainete koguse piiramise teel- jäätmetekke minimeerimisele müügipakendi massi vähendamise teel ning selle taaskasutatavuse ja/või ringlussevõetavuse toetamise teel- energiakulu vähendamisele madalatemperatuuriliste pesuainete eelistamise teel.Lisaks tõstavad kõnealused kriteeriumid tarbijate keskkonnateadlikkust.1. PESUÜHIK JA STANDARDDOOS1.1. PesuühikPesuühikut väljendatakse grammides pesutsükli kohta. Suure pesemisvõimega pesuainete puhul on pesuühik seotud 4,5 kg pesu (kuivad riideesemed) ja väikese pesemisvõimega pesuainete puhul 2,5 kg pesu (kuivad riideesemed) jaoks vajaliku doosiga.1.2. StandarddoosVee kareduse puhul 2,5 mmol CaCO3/l ja vähe määrdunud riideesemete puhul valmistaja poolt tarbijale soovitatud doos võetakse standarddoosiks:- ökoloogiliste kriteeriumide arvutamisel ning- pesemistulemuse katsetamisel.Juhul kui liikmesriigis, kus pesuvahendit turustatakse, ei ole vee kareduse määr 2,5 mmol CaCO3/l, peab taotleja märkima kasutatud standarddoosi.2. KOOSTISAINETE JA PAKENDI ÖKOLOOGILISED KRITEERIUMID2.1. Koostisainete ökoloogilised kriteeriumidArvestatakse järgmisi näitajaid:- kemikaalide koguhulk (KK),- toksiliskriitiline lahjendusmäär (CDVtox),- fosfaadid (arvestatuna naatriumtripolüfosfaadile),- mittelahustuvad anorgaanilised ained (II),- lahustuvad anorgaanilised ained (SI),- aeroobselt mittebiolagundatavad orgaanilised ained (aNBDO),- anaeroobselt mittebiolagundatavad orgaanilised ained (anNBDO),- bioloogiline hapnikutarve (BHT).Arvutamisel kasutatud näitajate määratlus on esitatud II liites. Kõnealused näitajad arvutatakse ja väljendatakse vastavalt vajadusele grammides või liitrites pesutsükli kohta. Need koondatakse kokku ja hinnatakse tervikuna käesolevas dokumendis esitatud toimimisviisi kohaselt.Hindepunktid/kaaluteguridJärgmine tabel võtab kokku valitud kriteeriumid, nende välistavad künnised, kaalutegurid ja hindamisel saadava suurima punktisumma. Iga kriteeriumi puhul hinde arvutamiseks kasutatav punktisüsteem on esitatud punktis 2.3.Pesupesemiseks ettenähtud pesuainete hindepunkti/kaaluteguri arvutamise süsteemMärkus:Kõik väärtused on antud grammides pesutsükli kohta, välja arvatud CDVtox, mis on antud liitrites pesutsükli kohta.HindepunktidKriteerium | | 4 | 3 | 2 | 1 | Välistav künnis | Kaalutegur | Summa |Kemikaalide koguhulk | 60 | 70 | 80 | 90 | 110 | 3 | 12 |Toksiliskriitiline lahjendusmäär | 1500 | 3500 | 5500 | 7500 | 10000 | 8 | 32 |Fosfaadid (arvestatuna naatriumtripolüfosfaadile) | 0 | 7,5 | 15 | 22,5 | 30 | 2 | 8 |Mittelahustuvad anorgaanilised ained | 10 | 15 | 20 | 25 | 30 | 0,5 | 2 |Lahustuvad anorgaanilised ained | 10 | 25 | 40 | 55 | 70 | 0,5 | 2 |NBDO (aeroobne) | 1 | 2 | 3 | 4 | 8 | 1 | 4 |NBDO (anaeroobne) | 1 | 4 | 7 | 10 | 15 | 1,5 | 6 |BHT | 20 | 40 | 60 | 80 | 130 | 2 | 8 |Kokku | | | | | | | 74 |Vähim nõutav punktisumma | 45 |2.2. Katse läbimise/mitteläbimise piir ökomärgise andmiselKaheksa koostisaineid käsitleva kriteeriumi hindepunktide summa peab olema vähemalt 45.Ühegi kriteeriumi künnise taset ei tohi ületada. Toode peab vastama ka muudes käesoleva lisa osades ette nähtud kriteeriumidele.2.3. Koostisainete ökoloogiliste kriteeriumidega seotud arvutusedDetergentide koostisainete andmebaas (DID loend)I liite A osas esitatakse detergentide koostisainete andmebaasi DID loend, mis sisaldab pesuainetes kõige sagedamini kasutatavad koostisained. Seda loendit kasutatakse koostisaineid käsitlevate kriteeriumide arvutamiseks.Andmed pesuainete peamiste koostisainete koormusteguri, mürgisuse, aeroobse mittebiolagundatavuse, anaeroobse mittebiolagundatavuse, lahustuvate/mittelahustuvate anorgaaniliste ainete sisalduse ja bioloogilise hapnikutarbe (BHT) kohta on loetletud I liite A osas ning neid andmeid kasutatakse kõnealuseid koostisaineid käsitlevates arvutustes.Kriteeriumid:- kemikaalide koguhulk- fosfaadid (arvestatud naatriumtripolüfosfaadile)- lahustuvad/mittelahustuvad anorgaanilised ained- (aeroobne/anaeroobne) mittebiolagundatavus- BHTarvutatakse iga koostisaine puhul, arvestades doosi ühe pesutsükli kohta, veesisaldust ja koostisainete massiprotsenti koostises, kusjuures kõik toote koostisainete kriteeriumid liidetakse.Iga koostisaine i puhul arvutatakse pesuvahendi koostise toksiliskriitiline lahjendusmäär, kasutades järgmist valemit:CDV=mass/pesutsükkel×KT×1000Hindepunktide arvutamise meetodHinnete arvutamiseks kasutatakse järgmisi valemeid:Kemikaalide koguhulk (KK):Kui KK > 110 g/pesutsükkel, | siis | VÄLISTATUD |Kui KK≤ 90 g/pesutsükkel, | siis | Hinne = 10 – KK/10 |Kui 110 ≥ KK > 90 g/pesutsükkel, | siis | Hinne = 0 |Kui KK≤ 60 g/pesutsükkel, | siis | Hinne = 4 |Toksiliskriitiline lahjendusnäär (CDVtox):Kui CDVtox > 10000 l/pesutsükkel, | siis | VÄLISTATUD |Kui CDVtox ≤ 7500 l/pesutsükkel, | siis | Hinne = 4,75 – CDVtox/2000 |Kui 10000 ≥ CDVtox > 7500 l/pesutsükkel, | siis | Hinne = 0 |Kui CDVtox ≤ 1500 l/pesutsükkel, | siis | Hinne = 4 |Fosfaadid (P):Kui P > 30 g/pesutsükkel, | siis | VÄLISTATUD |Kui P≤ 22,5 g/pesutsükkel, | siis | Hinne = 4 – P/7,5 |Kui 30 ≥ P > 22,5 g/pesutsükkel, | siis | Hinne = 0 |Mittelahustuvad anorgaanilised ained (II):Kui II > 30 g/pesutsükkel, | siis | VÄLISTATUD |Kui II≤ 25 g/pesutsükkel, | siis | Hinne = 6 – II/5 |Kui 30 ≥ II > 25 g/pesutsükkel, | siis | Hinne = 0 |Kui II≤ 10 g/pesutsükkel, | siis | Hinne = 4 |Lahustuvad anorgaanilised ained (SI):Kui SI > 70 g/pesutsükkel, | siis | VÄLISTATUD |Kui SI≤ 55 g/pesutsükkel, | siis | Hinne = 4,66 – SI/15 |Kui 70 ≥ SI > 55 g/pesutsükkel, | siis | Hinne = 0 |Kui SI≤ 10 g/pesutsükkel, | siis | Hinne = 4 |Aeroobselt mittebiolagundatavad orgaanilised ained (aNBDO):Kui aNBDO > 8 g/pesutsükkel, | siis | VÄLISTATUD |Kui aNBDO≤ 4 g/pesutsükkel, | siis | Hinne = 5 – aNBDO |Kui 8 ≥ aNBDO > 4 g/pesutsükkel, | siis | Hinne = 0 |Kui aNBDO≤ 1 g/pesutsükkel, | siis | Hinne = 4 |Anaeroobselt mittelagundatavad orgaanilised ained (anNBDO):Kui anNBDO > 15 g/pesutsükkel, | siis | VÄLISTATUD |Kui anNBDO≤ 10 g/pesutsükkel, | siis | Hinne = 4,34 – anNBDO/3 |Kui 15 ≥ anNBDO > 10 g/pesutsükkel, | siis | Hinne = 0 |Kui anNBDO≤ 1 g/pesutsükkel, | siis | Hinne = 4 |BIOLOOGILINE HAPNIKUTARVE (BHT):Kui BHT > 130 g/pesutsükkel, | siis | VÄLISTATUD |Kui BHT≤ 80 g/pesutsükkel, | siis | Hinne = 5 – BHT/20 |Kui 130 ≥ BHT > 80 g/pesutsükkel, | siis | Hinne = 0 |Kui BHT≤ 20 g/pesutsükkel, | siis | Hinne = 4 |Uued lisakoostisainedUute kemikaalide või lisakoostisainete puhul, mida ei ole detergentide koostisainete andmebaasis loetletud, järgitakse allpool ja I liite B osas kirjeldatud toimimisviisi.- taotleja esitab katseandmed pädevale asutusele,- esitatakse andmed lahustuvate/mittelahustuvate anorgaaniliste ainete, anaeroobse biolagundatavuse [ECETOCi testi nr 28 (juuni 1988) põhjal] ja bioloogilise hapnikutarbe (BHT) kohta,- esitatakse kõik olemasolevad dokumendid, mis käsitlevad biolagundatavuse, kõrvaldamise ning kaladele, vesikirpudele (daphnia magna) ja vetikatele avalduva pikaajalise toime (täheldatavat toimet mitteavaldav kontsentratsioon, NOEC) kohta esitatud andmeid,- asjakohaseid katseid on kirjeldatud nõukogu direktiivi 67/548/EMÜ lisades.Vajaduse korral kehtivad I liite B osa sätted.Kui täielikud andmed pikaajalise toime kohta (NOEC) ei ole kättesaadavad, kasutatakse I liite B osas kirjeldatud asjakohast lihtsustatud meetodit.Vajaduse korral võib nõustuda ka muude andmetega tingimusel, et nende samaväärsuse on kinnitanud taotlust hindav pädev asutus.2.4. Koostisainete muud ökoloogilised kriteeriumidTeatavate allpool täpsustatud koostisainete sisaldus ei tohi pesuaine koostises ületada ülempiiri või neid ei tohi üldse kasutada:a) koostisainete kogumass, [1] mida vastavalt direktiivile 67/548/EMÜ liigitatakse või võib liigitada kui veekeskkonnale ohtlikke ning millele viidatakse või võib viidata riskilausega R50 ("väga mürgine veeorganismidele"), ei tohi ületada 10 grammi pesutsükli kohta;b) koostisainete kogumass, mida vastavalt direktiivile 67/548/EMÜ liigitatakse või võib liigitada kui veekeskkonnale ohtlikke ning millele viidatakse või võib viidata riskilausetega R50 ("väga mürgine veeorganismidele") ja R53 ("võib pikaks ajaks reostada veekeskkonna"), ei tohi ületada 0,25 grammi pesutsükli kohta;c) fosfonaatide sisaldus ei tohi ületada 1 grammi pesutsükli kohta;d) alküülfenooletoksülaatide (APEO) perekonda kuuluvaid pindaktiivseid aineid, II liites osutatud aromaatseid nitroühendeid sisaldavaid lõhnaaineid, kompleksitekitit EDTA ega koostisaineid, mis on vastavalt direktiivile 67/548/EMÜ liigitatud kantserogeensete, reproduktiivset funktsiooni mõjutava toksilise toimega või mutageensete ainete hulka, ei tohi kasutada.2.5. Tootepakendi ökoloogilised kriteeriumidSilmas peetakse ainult müügipakendit. Pesuaine pakend peab koosnema kergpakendist või mahutist (kartong- või plastkarp või plastpudel).Kui pesuainet müüakse mahutis (karbis või pudelis), peab tootja võimaldama seda uuesti täita.Kergpakendi või täitedoosipakendi mass ei tohi ületada 1,7 grammi pesutsükli kohta.Mahuti mass ei tohi ületada 7 grammi pesutsükli kohta.Kartongist pakend peab koosnema 80 % ulatuses taaskasutatud pakendimaterjalist ning plastpakend peab olema märgistatud ISO 1043 kohaselt.3. TÕHUSUSKRITEERIUMIDToote pesemistulemust võrreldakse sama tüüpi standardpesuainete omaga EL ökopesuainete pesemistulemuse katse kohaselt.Toode peab vastama kõnealuses katses ette nähtud miinimumnõuetele.4. KATSETAMINE4.1. Ensüümide puhtuse katsetamine tootmisorganismide puudumise kontrollimiseksEnsüümide puhul, mida toodetakse biotehnoloogiliste menetluste abil ja kasutatakse ökomärgist taotlevates pesupesemiseks ettenähtud pesuainetes, tuleb läbi viia ensüümide puhtuse katse. Kõnealuse katse eesmärk on tagada, et lõplikus ensüümpreparaadis ei sisalduks tootmisorganisme. Mikroorganismide kasvu testitakse teatavate antibiootikumidega. Puhtuskatse meetod tagab, et lõpliku ensüümtoote uuritavas 20 ml standardproovis ei tuvastata ühtegi tootmisorganismi.4.2. KatselaboridKatse korraldavad taotleja kulul laborid, mis vastavad standardis EN 45001 või samaväärsetes normides ettenähtud põhinõuetele.5. TARBIJA TEAVITAMINE5.1. Pakendil esitatav teavePakendile või selle sisse tuleb märkida järgmine teave:"KESKKONNAHOIDLIK PESUPESEMINE:1. etapp : sorteerige pesu enne pesemist (nt värvi, määrdumisastme ja kiu liigi järgi)2. etapp : peske täiskoormusel3. etapp : hoiduge kasutamast liiga palju pesuainet, järgige doseerimisjuhendit4. etapp : valige madalatemperatuuriline pesutsükkel".Soovi korral tuleb pakkuda pesuaine kohta lisateavet. Sel eesmärgil tuleks pakendile märkida, et kui tarbija soovib saada lisateavet pesuaine kohta, võib ta helistada (või kirjutada) valmistaja või vahendaja tarbijaosakonda.Juhul kui vähemalt 10 ml skaalajaotise väärtusega doseerimisseadet (doseerimisanumat) ei ole pakendisse lisatud, peab see taotluse korral olema kättesaadav, et tarbijal oleks hõlpsam hoiduda ülemäärastest pesunainekogustest ja järgida doseerimisjuhendit.Pakendile tuleb märkida järgmine teave:"Käesolevale tootele on antud EL ökomärgis, kuna see aitab kaasa veereostuse, jäätmetekke ja energiatarbe vähendamisele. Lisateabe saamiseks EL ökomärgise kohta külastage Interneti-lehte aadressil: http://europa.eu.int/ecolabel".5.2. DoseerimisjuhendPakendil esitatakse tarbijale ka soovitatavad doosid ja soovitus pöörduda veetarnija või kohaliku ametiasutuse poole, et välja selgitada kasutatava kraanivee karedusaste.Riideesemete massile kohased soovitatavad doosid tuleb märkida nii "vähe määrdunud" kui ka "väga määrdunud" riideesemete kohta ning pidades silmas asjakohases riigis valdavaid veekareduse vahemikke. Kui doseerimisjuhendis nähakse ette doseerimisseadme kasutamist, tuleb pakendil selgesti märkida ka doseerimisseadme maht (ml).Pesemisvõime märgitakse vähe määrdunud riideesemete ja erinevate vee kareduse vahemike juhtumiks.Vähe määrdunud riideesemete ja vee karedusastme 1 (pehme vesi) ning väga määrdunud ja kõrgeima vee karedusastme (3 või 4) puhul soovitatavad doosid ei tohi erineda üle 2 korra.Pesemistulemuse katsetamisel ja koostisainete ökoloogiliste kriteeriumide arvutamisel peab standarddoos olema sama, mis vee kareduse 2,5 mmol CaCO3/l ja vähe määrdunud riideesemete puhul soovitatud doos selles liikmesriigis, kus katsed tehakse.Juhul kui soovitused hõlmavad üksnes vett, mille karedus on väiksem kui 2,5 mmol CaCO3/l, peab vähe määrdunud riideesemete puhul soovitatud suurim doos olema eelmises lõigus mainitud standarddoosist väiksem.5.3. Teave koostisainete kohta ja selle esitamine märgiselTuleb kohaldada komisjoni 13. septembri 1989. aasta soovitust 89/542/EMÜ detergentide ja puhastusvahendite märgistamise kohta: [2]Märgisel esitatakse järgmised koostisainete grupid, olenemata nende sisaldusest massi järgi:- Ensüümid: märgitakse ensüümi klass (nt proteaas, lipaas).- Säilitusained: säilitusaineid iseloomustatakse ja need esitatakse märgisel kooskõlas IUPACi nomenklatuuriga.- Desinfektsioonivahendid: desinfektsioonivahendeid iseloomustatakse ja need esitatakse märgisel kooskõlas IUPACi nomenklatuuriga.Kui toode sisaldab lõhnaaineid, peab see pakendil näidatud olema.[1] Koostisaine all mõeldakse aineid või valmistisi.[2] EÜT L 291, 10.10.1989, lk 55.--------------------------------------------------